Interlingueava

Interlingueava tir walvedeyafa pelafa vegedunava reduyuna bak 1922 gan Edgar de Wahl.

Jontika danteyena ravleminda ke Interlingueava va telyona dofa gu lanyona ava ke taltefa Europa tcazad, i gu dalon Roma ava is Germanic ravlemind. Jontik ravlem kan De Wahl lova zo tazukad, i kan lova tisa verteem belon artazukas va kota grayinda ton danteks vaxe tevoy ravlem voxis Latina tolzaeyaf gray. Danexa tir tuwavakorafa is belafa ava nutisa fakafa gu gildara ke korik grupes va lanyona ava ke taltefa Europa. Rowinuca is tuopelayana pulviropa voxis belafa sanegara va Cosmoglotta virda va Occidental ava bak sanda abdi Toleafa Tamavageja tusaneayad, nekev sugara ke Nazi roti ta sulara va pelaf walvedeyaveem.

 Abava 

 Izva 

 Toza 
Edgar de Wahl bak 1922 va redura va Occidental ava koe taneaf otuk ke Cosmoglotta virda dakteyer, i ke virda sanegayana koe Tallinn koe Eestia yolton gu Kosmoglott. Occidental ava tir nekiks ke yona ilkafa bagalasa tanda yolton gu auli az faveyena wali 1906 is 1921 az vanpiyisa Proto-Occidental ava. De Wahl taneon tiyis neyasik va Volapukava az Esperantoava, va Occidental ava radimi rodjera ke artazukatasa klapara va Esperantoava bak 1894 toz reduyur .


 Rekola ke Wien az Toleafa tamavageja 
Wienafa rekola gan erbafa bogruca dere zo tcalayar.

 Avopafa tupreksara 
Bak geja jontik Occidental avusik va ava toz tupreksayad.

 IALA, Interlingua az betay ke yolt 
 Gritowara az dimblira 
Jontik yotesik va Interlinguava vanfiyid numen Interlingueava tuaxaweyer. Tegiruca remi yona sanda iltowayar.LanguageInterlingua Institute: A History Cosmoglotta B radimi 1950 tenzo sanegayar, isen beluca ke Cosmoglotta A adre toz illaumayar : tolaksateon mali 1952 az baraksateon mali 1963. Ar interlingueavaf liday bak bata rekola wan zo sanegayad : Cive del Munde ( Swiza ) is Voce de Praha ( Ceskaslovenska ).

Bak batyona darefa tanda, warzafa interlingueavafa neva zo sanegayad, tulon : Sersikam, Evangil ke Marcus, Salute, Jonathan! is yon grabom ke Vicente Costalago : Li sercha in li castelle Dewahl e altri racontas, Antologie hispan, is Fabules, racontas e mites.

 Suteroteem 
Lo interlingueavaf suterot, i tanuskaca lidam kalinterlingueavaks, koe Cosmoglotta virda zo sanegayad. Ar krent koe Helvetia virda dere zo sanegayad, isen abicote aryon nevakoraf.

 Tanuskafa neva 
 Kajš, Jan Amos (1938) Krasina, raconta del subterrania del Moravian carst.
 Podobský, Jaroslav (1935/1947) Li astres del Verne.
 Costalago, Vicente (2021) Li sercha in li castelle Dewahl e altri racontasLi sercha in li castelle Dewahl e altri racontas.
 Costalago, Vicente (2021) Li tresor de FluvglantLi tresor de Fluvglant.

 Kalinterlingueavaks 
 Costalago, Vicente (2021) Antologie hispanAntologie hispan.
 Costalago, Vicente (2021) Fabules, racontas e mitesFabules, racontas e mites.

 Dere rupel 
Tegira is pouca ke vegedunava dene Wikipedia : vixasa wafra.

 Vuestexeem 

Loma:Vegedunava